АҞӘА, нанҳәа 4 - Sputnik. Амилициа аоперативтә усзуҩцәа рганахьала амчра ахархәара мҩаԥызгаз Мизан Зыхәба, Аслан Зыхәба, Аинар Зыхәба, Гарри Аҩӡба рус Апрокуратура хада аусҭҵааратә Усбарҭа аӡбарҭахь инанашьҭит ҳәа аанацҳауеит Апрокуратура хада асаит.
"Азаанаҵтә ҭҵаара аусбарҭа хыхь иарбоу ахаҿқәа ахара рыднаҵоит амилициа аоперативтә усзуҩцәа рганахьала амчра ахархәара мҩаԥыргеит, закәаншьаҭада ирымаз, рыхгьы иадырхәоз ахысгабџьар ала азинеиҿкааҩцәа рганахь ахысрагьы налаҵаны ҳәа", - адырра ҟанаҵоит Апрокуратура хада апресс-маҵзура.
Аусбарҭаҿы ишазгәарҭаз ала, Мизан Зыхәбеи Аслан Зыхәбеи Аԥсны АЗ абарҭ ахәҭаҷқәа рыла ахара рыдҵоуп:
Аинар Зыхәба иара убарҭ ацәгьоурақәа ихараҵоуп, уи адагьы ахара идҵоуп Аԥсны АЗ ахәҭаҷ 155 ахәҭа 4 апункт "в" (Аӷьычра) инақәыршәаны.
Гарри Аҩӡба ахара идҵоуп ахәҭаҷ 320 ахәҭа 2, ахәҭаҷ 217 ахәҭа 2, ахәҭаҷ 320 ахәҭа 1, ахәҭаҷ 223 ахәҭа 1 (Анаркотикатә маҭәашьарқәеи, аԥсихотроптә маҭәашьарқәеи урҭ раналогқәеи закәаншьаҭада раахәара, рыҵәахра, аус рыдулара аҭира хықәкыс иҟамҵакәа) инақәыршәаны.
"Хәажәкыра 16 асааҭ 02:00 рзеиԥш амилициа аусзуҩцәа рҽазыршәеит иццакцәаны ицоз, аҳәынҭқарратә номерқәа зықәгыламыз автомашьына Toyota Noah аанкылара. Амашьына анаанымгыла, амилициа аусзуҩцәа уи аанкыларазы иашьҭалеит, ацәгьоуцәа руаӡәк аҳауахь ахысра далагеит. Аҟәантәи Иашҭхәанӡа рышьҭазаара иаҿын, уа ианнеигьы азинеилагаҩцәа амилициаа рмашьына иеихсит, абри ашьҭахь дара абналара рылшеит.
Аамҭақәак рышьҭахь Каман ақыҭан ирбеит ибналаз зықәтәаз автомашьына Toyota Noah былны. Нас ишеилкаахаз ала, ари амашьына уаанӡа иӷьычын Аҟәа инхо атәылауаҩ иҟны, хәажәкыра 12 рзы.
Ацәгьоуцәа аҳәынҭқарратә номерқәа зықәгыламыз Mazda-6 ахь ииасит. Дара рҽазыршәеит амашьына Иашҭхәа ақыҭа абжьаларҭақәа руак аҟны иныжьны, абџьаргьы кажьны абналара. Урҭ раанкылараан ҩаԥхьа аҿагылара ҟарҵеит", - ҳәа аҳәоит Апрокуратура хада адырраҭара.
Аҟәатәи ақалақьтә ӡбарҭа аԥхьанатәтәи аҭҵаараан ахара зду арбаандаҩра рықәырҵеит, аха Ахашшааратә коллегиа Мизан Зыхәба арбаандаҩра ацынхәрас аӡбарҭатә зал аҟынтәи ихы дақәиҭыртәит. Ашьаус алахәылацәа ахара ирыдырҵаз рхахьы иргом.
Иара убас шәаԥхьар ҟалоит:
АҞӘА, цәыббра 24 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 536-ҩык Аԥсны ауааԥсыра, урҭ рахьтә 112-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз 1960 шықәсазы ииз аԥҳәыс лыԥсҭазаара далҵит.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 45-ҩык, рҭагылазаашьа бааԥсуп фҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 66-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>
Аус ишахәҭоу иууозароуп, иамуазар аҩны утәароуп. Иҟоуп еиҵахарақәак аныҟало амашьынақәа анырацәоу, аха аԥҟара еиҳарк иназмыгӡо аҭыԥан инхо ҳауп. Сааҭк амашьына аргылара 20 мааҭ иаԥсоуп, иҟоуп амш зегьы иргыланы ицо, урҭ 100 мааҭк ршәоит, - иҳәеит Царгәыш.
Аицәажәара шәазыӡырҩыр шәылшоит аудиофаил аҟны.